《春日集海幢丈室呈乐和尚》
明代·释古易

海烟晴捲法堂开，词客相过次第裁。野寺正当逢上巳，疏钟频得共登台。

风回鹤影移吟榻，泉带荷香入茗杯。自此芳踪追白社，同群还是旧宗雷。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。